rejauldu/bengali-wikipedia huggingface dataset:
তাগানরোগ হল রাশিয়ার রস্তভ অবলাস্তে অবস্থিত একটি বন্দর নগরী। এটি আজভ সাগরে তাগানরোগ উপসাগরের উত্তর উপকূলে ও দন নদীর মোহনার কয়েক কিলোমিটার পশ্চিমে অবস্থিত। ২০১০ সালের আদমশুমারি অনুযায়ী এই নগরীর জনসংখ্যা ২৫৭,৬৮১।  ইতিহাস ধারণা করা হয় এই নগরীটির উদ্ভব হয় ব্রোঞ্জ যুগের শেষভাগ থেকে লৌহ যুগের প্রারম্ভিক সময় (খ্রিস্টপূর্ব ২০শ থেকে ১০ম শতাব্দীর মধ্যে), তখন এটি উত্তর-পশ্চিম কৃষ্ণ সাগর অঞ্চলের প্রারম্ভিক গ্রিক বসতি ছিল এবং গ্রিক ইতিহাসবেত্তা হিরোডোটাস এই নগরকে এম্পোরিয়ন ক্রেমনই বলে উল্লেখ করেছেন। ১৬৯৮ খ্রিস্টাব্দের ১২ই সেপ্টেম্বর মহান পিটার তাগানরোগ নগরীটি প্রতিষ্ঠা করেন। প্রথম রুশ নৌবাহিনীর সদরদপ্তর হিসেবে এই নগরীতে মহামতি ক্যাথরিনের (১৭৭০-১৭৮৩) আজভ ফ্লোটিলা স্থাপিত হয়েছিল, যা পরে রুশ কৃষ্ণ সাগরীয় নৌবহর হিসেবে ব্যবহৃত হয়। ১৭৭৫ খ্রিস্টাবে তাগানরোগ নগরী হিসেবে স্বীকৃতি লাভ করে।  প্রশাসনিক ও পৌর ব্যবস্থা প্রশাসনিক বিভাজনে এটি তাগানরোগ আরবান অকরুগ বা জেলার সমমর্যাদা সম্পন্ন।Law #340-ZS পৌরসভা হিসেবেও এটি তাগানরোগ আরবান অকরুগ হিসেবে স্বীকৃত।Law #190-ZS  জলবায়ু তাগানরোগের জলবায়ু নাতিশীতোষ্ণ। এখানে শীতকালে মাঝারি ঠাণ্ডা (রুশ মানদণ্ডে কম) এবং গ্রীষ্মকালে গরম থাকে।  সামরিক ব্যবস্থা তাগানরোগের বিমান ঘাঁটি নগরীর ৩.৬ মাইল (৫.৮ কিমি) উত্তর-পশ্চিমে অবস্থিত এবং এখানে তাগানরোগ অ্যাভিয়েশন জাদুঘর রয়েছে। এছাড়া এই নগরীতে তাগানরোগ সামরিক জাদুঘরও রয়েছে।   তথ্যসূত্র  বহিঃসংযোগ  Taganrogcity.com: official City of Taganrog website (রুশ ভাষায়) Tagancity.ru: official website of Taganrog city (রুশ ভাষায়) Taganrog.su: unofficial website of Taganrog  (রুশ ভাষায়) Taganrog State − Anton Chekhov Pedagogical Institute (রুশ ভাষায়) Soviet topographic map 1:100,000 Russ-yug.ru: Weather forecasts for Taganrog     বিষয়শ্রেণী:১৬৯৮-এ রাশিয়ায় প্রতিষ্ঠিত বিষয়শ্রেণী:১৬৯৮-এ প্রতিষ্ঠিত জনবহুল স্থান বিষয়শ্রেণী:রস্তভ অবলাস্তে নগর ও শহর বিষয়শ্রেণী:আজভ সাগরের বন্দর নগরী ও শহর বিষয়শ্রেণী:রাশিয়ায় বন্দর নগরী ও শহর বিষয়শ্রেণী:রাশিয়ায় জনবহুল উপকূলীয় স্থান
জামিয়া ইসলামিয়া দারুল উলুম দারুল হাদিস সিলেটের কানাইঘাট থানা সদরে সুরমা নদীর তীরে অবস্থিত একটি কওমি মাদ্রাসা। ১৯১৭ সালে দারুল উলুম দেওবন্দের মূলনীতির আলোকে প্রখ্যাত আলেম মনছুর আহমদ এ মাদ্রাসা প্রতিষ্ঠা করেন। ১৯৩৮ সালে এটি বর্তমান অবস্থানে স্থানান্তর করা হয়। মনছুর আহমদের মৃত্যুর পর মাদ্রাসা পরিচালনার দায়িত্ব গ্রহণ করেন আব্দুর রব ক্বাসিমি পরবর্তীতে ১৯৫৩ সালে যুক্ত হন বিখ্যাত আলেম মুশাহিদ আহমদ, তিনি ১৯৫৩ সালে এখানে দাওরায়ে হাদিস (মাস্টার্স) চালু করেন। তিনি মাদ্রাসার আমূল সংস্কার করেন। মাদ্রাসায় দাওরায়ে হাদিস চালুর পর তিনি মাদ্রাসার নাম রাখেন “দারুল উলুম দারুল হাদিস”। এজন্য তাকে বর্তমান মাদ্রাসার প্রতিষ্ঠাতাও বলা হয়। মাদ্রাসাটি সার্বিক দিক তথা শিক্ষার মান, শিক্ষকদের আন্তরিকতা ও দক্ষতার সুনাম চারদিকে ছড়িয়ে পড়লে বিভিন্ন স্থান থেকে এখানে অসংখ্য শিক্ষার্থী আসতে থাকে। ২০২০ সালে এই মাদ্রাসার ছাত্রসংখ্যা ছিল ১২০০ ও শিক্ষক ৩০ জন। বর্তমানে মাদ্রাসার মহাপরিচালক হিসেবে দায়িত্বরত আছেন মুহাম্মদ বিন ইদ্রিস।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯১৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৭-এ ব্রিটিশ ভারতে প্রতিষ্ঠিত বিষয়শ্রেণী:সিলেট জেলার কওমি মাদ্রাসা
আলবীয় () বা নুসায়েরী () হল শিয়া ইসলামের একটি শাখা। আলবীয়রা আলী ইবনে আবী তালিবকে ভক্তি করে থাকে যাঁকে শিয়া চিন্তাধারায় প্রথম ইমাম হিসাবে বিবেচনা করা হয়। ধারণা করা হয় যে, ৯ম শতাব্দীতে ইবনে নুসায়ের এই মতবাদের প্রবর্তন করেন। ইবনে নুসায়ের ছিলেন দ্বাদশী শিয়াদের দশম ইমাম আলী আল-হাদী এবং একাদশ ইমাম হাসান আল-আসকারীর শিষ্য। এই কারণে আলবীয়দের প্রায়শই নুসায়েরী নামে অবিহিত করা হয়, যদিও এই নামটি আধুনিককালে অসম্মানজনক অর্থে ব্যবহার করা হয়। আরেকটি নাম আনসারী () আলবীয়দের বোঝাতে ব্যবহৃত হয়, যা নুসায়েরী শব্দের ভুল লিপ্যন্তর বলে মনে করা হয়।  বর্তমানে সিরিয়ার জনসংখ্যার ১২% আলবীয় সম্প্রদায়ের সদস্য। তুরস্ক ও উত্তর লেবাননে তারা উল্লেখযোগ্য সংখ্যালঘু হিসেবে রয়েছে। অধিকৃত গোলান মালভূমির গাজার গ্রামেও আলবীয়দের বসতি রয়েছে। তুরস্কের শিয়া আলেভি সম্প্রদায় ও আলবীয়দের একই ধরে অনেকে ভুল করে থাকে। সিরীয় উপকূল এবং উপকূলবর্তী শহরে আলবীয়রা প্রধান ধর্মীয় গোষ্ঠী।  ঐতিহাসিকভাবে আলবীয়রা বহিরাগত ও অনালবীয়দের কাছ থেকে তাদের বিশ্বাস গোপন করে রাখত। ফলে তাদের সম্পর্কে গুজব রটে। আলবীয়দের সম্পর্কে আরবি বিবরণগুলোতে ভালো-মন্দ উভয় লিখিত রয়েছে।  সিরিয়ায় ফরাসি মেন্ডেট আলবীয়দের ইতিহাসের মোড় ঘুরিয়ে দেয়। এর মাধ্যমে ফরাসিরা তাদের সশস্ত্র বাহিনীর জন্য সিরীয়দের নিয়োগ দিতে থাকে এবং সংখ্যালঘুদের জন্য আলাদা অঞ্চল গঠন করে যার মধ্যে আলবীয় রাষ্ট্র অন্তর্ভুক্ত ছিল। আলবীয় রাষ্ট্র পরে বিলুপ্ত করা হয়। তবে আলবীয়রা সিরীয় সেনাবাহিনীর উল্লেখযোগ্য অংশ হিসেবে থেকে যায়। ১৯৭০ সালে হাফিজ আল আসাদ ক্ষমতাসীন হওয়ার পর থেকে সরকার রাজনৈতিকভাবে প্রভাবশালী আলবীয় আল-আসাদ পরিবার কর্তৃক নিয়ন্ত্রিত হতে শুরু করে। ১৯৭০ ও ১৯৮০-র দশকে সিরিয়ায় ইসলামি উত্থানের সময় সরকার চাপের মুখে পড়ে এবং সংঘাত সিরীয় গৃহযুদ্ধ পর্যন্ত চলে আসে।   আরও দেখুন   আলাউয়িদের তালিকা   তথ্যসূত্র   বিষয়শ্রেণী:আলাউয়ি বিষয়শ্রেণী:আরব গোষ্ঠী বিষয়শ্রেণী:উর্বর চন্দ্রকলা বিষয়শ্রেণী:সিরিয়ায় ইসলাম বিষয়শ্রেণী:শিয়া সম্প্রদায় বিষয়শ্রেণী:ইসনা আশারিয়া বিষয়শ্রেণী:এশিয়ার জাতিগত-ধর্মীয় গোষ্ঠী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৬:৫৪, ২৫ ডিসেম্বর ২০২১ (ইউটিসি) বিধান রিবেরু   – (অপসারণের প্রস্তাবনা দেখুনলগ দেখুন) () WP:লেখক অনুসারে উত্তীর্ণ নয়। কোন উল্লেখযোগ্য পুরস্কার পাননি। Prodipto Deloar (আলাপ • অবদান • লগ) ১৯:৩৯, ১৮ ডিসেম্বর ২০২১ (ইউটিসি)  চলচ্চিত্রের উপর লেখকের বাংলা ভাষায় লিখিত বই সমূহের অবদান বাংলা ভাষায় চলচ্চিত্র সংশ্লিষ্ট সকলের জন্য প্রয়োজনীয় জ্ঞানের উৎস। নিবন্ধের ব্যক্তি WP:লেখক-এ 'উল্লেখযোগ্য বা বহুল পরিচিত কর্মকান্ডের সহযোগী' হিসেবে উল্লেখযোগ্য নয় কি? -ধন্যবাদ। -- Lifeberg (আলাপ) ২১:৪১, ১৮ ডিসেম্বর ২০২১ (ইউটিসি)  জীবিত ব্যক্তির জীবনী হিসেবে উত্তীর্ন নয়। স৭ {{Db-self}} ধারায় দ্রুত অপসারণের প্রস্তাবনা রাখা হয়েছে। আরো কোনো আলোচনা নিষ্প্রয়োজন। -ধন্যবাদ। -- - লাইফবার্গ  [ আলাপ ]  ০২:৪১, ২৪ ডিসেম্বর ২০২১ (ইউটিসি) @Lifeberg Db-self দেওয়া দরকার নাই। প্রশাসকগণ এখানে দ্রুত অপসারণ করবেন। কারণ দুই জায়গায় থেকে অপসারণ হলে ঝামেলা হবে ভাইজান। -- Prodipto Deloar (আলাপ • অবদান • লগ) ০৪:২১, ২৪ ডিসেম্বর ২০২১ (ইউটিসি) Prodipto Deloar, আপনার সম্পাদনার জন্য অসংখ্য ধন্যবাদ। -- - লাইফবার্গ  [ আলাপ ]  ০৪:৩০, ২৪ ডিসেম্বর ২০২১ (ইউটিসি)  : প্রস্তাবনা অনুসারে —শাকিল (আলাপ · অবদান) ১৩:২৮, ২৩ ডিসেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আহমেদ হোসেইন (১৮৯৬ - ১৯৬১), ছিলেন একজন রাজনীতিবিদ যিনি ১৯৪৬/৫৭-এ হোসেন শহীদ সোহ্‌রাওয়ার্দীর মন্ত্রীসভার কৃষি, বন ও মৎস্য মন্ত্রনালয়ের মন্ত্রী হিসেবে দায়িত্ব পালন করেন। তিনি রংপুর জেলা পরিষদের (অখণ্ড বাংলা) চেয়ারম্যানRahim, Enaytur and Rahim, Joyce L, (2000)."Bengal politics the documents of the Raj (1944/47)", p.143, University Press Limited, Dhaka.  ১৯৫৫/৫৬-এ আবু হোসেন সরকার-এর মন্ত্রিসভায় পূর্ব পাকিস্তানের কৃষি মন্ত্রী হিসেবে দায়িত্ব পালন করেন। ১৯৩৭ থেকে ১৯৫৮ সাল পর্যন্ত তিনি এমএলএ ও সংসদ সদস্য হিসেবে তার গাইবান্ধা জেলার তার নির্বাচনী এলাকা সাঘাটা ও ফুলছড়ির প্রতিনিধিত্ব করেন।   তথ্যসূত্র   বিষয়শ্রেণী:১৮৯৬-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:বাংলাদেশী রাজনীতিবিদ বিষয়শ্রেণী:নিখিল ভারত মুসলিম লীগের সদস্য বিষয়শ্রেণী:বাঙালি রাজনীতিবিদ বিষয়শ্রেণী:পাকিস্তানি রাজনীতিবিদ বিষয়শ্রেণী:গাইবান্ধা জেলার ব্যক্তি বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:বঙ্গীয় আইনসভার সদস্য ১৯৩৭-১৯৪৫ বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
<tr><table border="1" cellpadding="2" cellspacing="0"> Selfoss, Iceland <tr>Selfoss: View at Selfoss church CountyÁrnessýsla ConstituencySouth Area 2  km²  Population/Density  6000 / 3000 / km²  Postal codesIS-800 Geographic coordinates Municipal website </td></tr> </table> সেলফস (আইসল্যান্ডীয় ভাষায়: Selfoss) দক্ষিণ-পশ্চিম আইসল্যান্ডের একটি গ্রাম-শহর। এটি রেইকাভিকের দক্ষিণ-পূর্বে ৪৮ কিলোমিটার দূরে, আটলান্টিক মহাসাগরের উপকূল থেকে প্রায় ৮ কিলোমিটার অভ্যন্তরে ওলফুসাও নদীর তীরে অবস্থিত। বর্তমানে এটি আওরবর্গ পৌর এলাকার অন্তর্গত। শহরটির ভেতর দিয়ে আইসল্যান্ডের রিং রোড (Hringvegur) চলে গেছে। সেলফস দেশের সবচেয়ে নিবিড় কৃষি অঞ্চলের পশ্চিম প্রান্তে অবস্থিত একটি কৃষি বাজার ও দুগ্ধ উৎপাদন কেন্দ্র। এটি রেইকাভিক শহরের দুধের প্রায় সমস্ত চাহিদা মেটায়। এছাড়াও এটি একটি জনপ্রিয় অবকাশযাপন কেন্দ্র। এখানে প্রায় ৬,০০০ লোকের বাস।   ইতিহাস  ১০০০ সালের কিছুকাল পরে দৌরির আওসাসন সেলফসে বসতি স্থাপন করেন। তবে আইসল্যান্ডের গাথাগুলিতে উল্লেখ আছে ৮৭৩-৮৭৪ সালের শীতকালে ইংগৌলফুর আর্নারসন এখানে এসেছিলেন। ১৮৯১ সালের গ্রীষ্মে থ্রিগভি গুন্নারসন নামের এক আলথিং সদস্যের প্রস্তাবমতে ওলফুসাও নদীর উপর আইসল্যান্ডের প্রথম ঝুলন্ত সেতু (suspension bridge) নির্মাণ করা হয়। এর ফলে সেলফস আশেপাশের কৃষি অঞ্চলের একটি যৌক্তিক সেবা কেন্দ্রে পরিণত হয়। ১৯০০ সালে এখানে মাত্র ৪০ জন লোকের বাস ছিল। ২০০৬ সাল নাগাদ তা বেড়ে দাঁড়িয়েছে ৬০০০। ১৯৩০ সালে দুগ্ধ ফার্ম মিয়ৌল্কউর্বু ফ্লৌয়ামান্না এবং জেনারেল স্টোর কাউপ্‌ফেলাগ আওর্নেসিংগা এখানে প্রতিষ্ঠিত হয়। এই দুইটি কোম্পানি বহু দশক ধরে স্থানীয় লোকদের চাকরির ব্যবস্থা করে আসছে।  thumb|center|600px|সেলফস   বহিঃসংযোগ   সেলফস-এর একটি মানচিত্র  বিষয়শ্রেণী:আইসল্যান্ডের শহর
ইকবাল হোসেন সবুজ (জন্ম: ১২ আগস্ট ১৯৭৪) একজন বাংলাদেশি রাজনীতিবিদ। তিনি গাজীপুর-৩ আসনের সাবেক সংসদ সদস্য।   জন্ম ও শিক্ষাজীবন  সবুজ ১২ আগস্ট ১৯৭৪ সালে গাজীপুরের শ্রীপুরের প্রহলাদপুরের দমদমা গ্রামে জন্মগ্রহণ করেন। তার পিতা ইসমাইল হোসেন বাগমার ছিলেন কৃষক।  তিনি জয়দেবপুরের রাণী বিলাসমনি সরকারি বালক উচ্চ বিদ্যালয় থেকে মাধ্যমিক পাশ করে ভাওয়াল বদরে আলম সরকারি কলেজ থেকে স্নাতক পাশ করেন।   রাজনৈতিক জীবন  ইকবাল হোসেন সবুজ ছাত্র রাজনীতিতে সক্রিয় ছিলেন। ছিলেন ছাত্রলীগের কেন্দ্রীয় কমিটির সদস্য ও ভাওয়াল বদরে আলম সরকারি কলেজের ছাত্র সংসদের ভিপি ছিলেন। যুবলীগের কেন্দ্রীয় নির্বাহী কমিটির সদস্য ও গাজীপুর জেলা আওয়ামী লীগের সাংগঠনিক সম্পাদক হিসেবেও দায়িত্ব পালন করেছেন।  ২০০৯ সালে শ্রীপুর উপজেলা পরিষদের চেয়ারম্যান নির্বাচিত হন।  তিনি গাজীপুর জেলা আওয়ামী লীগের সাধারণ সম্পাদক।  ২০১৮ সালের একাদশ জাতীয় সংসদ নির্বাচনে তিনি আওয়ামী লীগের প্রার্থী হিসেবে গাজীপুর-৩ আসন থেকে সংসদ সদস্য নির্বাচিত হন। এই সংসদে তিনি শ্রম ও কর্মসংস্থান মন্ত্রণালয় সম্পর্কীত সংসদীয় স্থায়ী কমিটির সদস্য।  ২০২৪ সালের ৭ জানুয়ারী দ্বাদশ জাতীয় সংসদ নির্বাচনে বাংলাদেশ আওয়ামীলীগের দলীয় মনোয়ন না পেয়ে স্বতন্ত্র প্রার্থী হিসেবে রুমানা আলী বিপক্ষে নির্বাচন করে পরাজিত হন।   তথ্যসূত্র   বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ভাওয়াল বদরে আলম সরকারি কলেজের প্রাক্তন শিক্ষার্থী বিষয়শ্রেণী:রাণী বিলাসমনি সরকারি বালক উচ্চ বিদ্যালয়ের প্রাক্তন শিক্ষার্থী বিষয়শ্রেণী:১৯৭৪-এ জন্ম বিষয়শ্রেণী:গাজীপুর জেলার রাজনীতিবিদ
থিক্কাতির একটি তামিল পত্রিকা যা টয়েলিং মাসেস ওয়েলফেয়ার ট্রাস্ট তামিলনাড়ু কর্তৃক পরিচালিত। থিক্কাতির প্রকাশিত হচ্ছে মাদুরাই, চেন্নাই, কোয়েম্বাটুর এবং তিরুচিরাপল্লী থেকে।    ইতিহাস  ১৯৬৩ সালে  চেন্নাই থেকে কোয়েম্বাটোর মিল শ্রমিকদের তহবিলের সাহায্যে থিক্কাতির সাপ্তাহিক হিসাবে শুরু হয়েছিল। এর প্রথম সম্পাদক ছিলেন অরপুতস্বামী, যাকে অনুরাগী অপু বলে ডাকা হত।  থিক্কাতির ১৯৬৬ সালে (নাদসন রোড) চেন্নাইয়ে চালু হয়েছিল। এর নিয়মিত সংস্করণ ১৯৬৯ সালে মাদুরাইয়ে চালু হয়েছিল এবং ১৯৭১ সালে একটি দৈনিক পত্রিকায় পরিণত হয়েছিল।  কাগজের দ্বিতীয় সংস্করণটি ১৯৯৩ সালে চেন্নাই থেকে শুরু হয়েছিল। এর তৃতীয় সংস্করণ ২০০৭ সালে কোয়েম্বাটুর থেকে শুরু হয়েছিল। চতুর্থ সংস্করণ তিরুচিরাপল্লী থেকে চালু হয়েছিল।    তথ্যসূত্র    বহিঃসংযোগ   থিক্কাতি ওয়েবসাইট   থিক্কাতিরের ফেসবুক পাতা   থিক্কাতিরের টুইটার পাতা   থিক্কাতিরের ইনস্টাগ্রাম পাতা   থিক্কাতিরের ইউটিউব চ্যানেল  বিষয়শ্রেণী:তামিল ভাষার সংবাদপত্র বিষয়শ্রেণী:ভারতের তামিল ভাষার সংবাদপত্র বিষয়শ্রেণী:১৯৬৩-এ প্রতিষ্ঠিত সংবাদপত্র
Template:Automatic taxobox is a template used to automatically generate a taxobox, designed to require the absolute minimum user input and research and provide even higher-quality classification.  Its documentation is under construction.  Please help!  Meanwhile, your questions will be answered by the team at Template talk:Automatic taxobox.   Automatic taxobox frameless|200px  Don't worry, I don't bite Scientific classification Phylum: Chordata (?) Class: incertae sedis Genus: †Exemplus SpeciesThis list can beautomatically generatedusing   বিষয়শ্রেণী:ট্যাক্সওবক্স টেমপ্লেট বিষয়শ্রেণী:জীববিজ্ঞান তথ্যছক টেমপ্লেট
আবদুল মোমিন (১৯০৬ ― ৩০ অক্টোবর ১৯৮৩) বাংলায় শ্রমিক আন্দোলনের নেতা। ১৯২৯ সালের বৃহৎ চটকল ধর্মঘটের অন্যতম সংগঠক ছিলেন তিনি। ১৯৩০ সালে বিখ্যাত গাড়োয়ান ধর্মঘটেও তিনি ছিলেন অন্যতম প্রধান নেতা। ধর্মঘটের কারণে সশ্রম কারাদণ্ড ভোগ করেন।   জন্ম  মেহেরপুর (অবিভক্ত নদীয়া), ব্রিটিশ ভারতে তিনি জন্মগ্রহণ করেন ১৯০৬ সালে।   শ্রমিক আন্দোলন  ২০ এর দশক থেকে হাওড়া ও কলকাতার শিল্পাঞ্চলে শ্রমিক আন্দোলনের নেতা ছিলেন আবদুল মোমিন। হাওড়ার চেংগাইল-বাউরিয়া অঞ্চলের জুটমিলে কর্মী ছাঁটাই ও বর্ধিত কাজের বিরুদ্ধে ছয়মাসব্যাপী এই ধর্মঘটে বঙ্কিম মুখার্জী, আবদুর রেজ্জাক খান, আবদুল হালিম, কালি সেনের সাথে নেতৃত্ব দেন তিনি। এই আন্দোলনে প্রায় ২ লক্ষ শ্রমিক সংহতি জানায়।   কমিউনিস্ট পার্টিতে  ১৯৩১ সালে ভারতের কমিউনিস্ট পার্টিতে যোগ দেন। বেংগল চটকল মজদুর ইউনিয়নের সভাপতি রূপে নির্বাচিত হন মোমিন। চল্লিশের দশকে মধ্যবিত্ত কর্মচারী সংগঠন গড়ে তোলার অন্যতম উদ্যোক্তা। ১৯৪৫ সালে বি.পি.টি.ইউ.সি.এর সাধারণ সম্পাদক হয়েছিলেন। কমিউনিস্ট পার্টির সদস্য থাকাকালীন দীর্ঘ দিন কারাবাস করতে হয়েছে তাকে।   মৃত্যু  ৩০ অক্টোবর, ১৯৮৩ সালে মৃত্যুবরণ করেন আবদুল মোমিন।   তথ্যসূত্র   বিষয়শ্রেণী:মেহেরপুর জেলার ব্যক্তি বিষয়শ্রেণী:১৯৮৩-এ মৃত্যু বিষয়শ্রেণী:১৯০৬-এ জন্ম বিষয়শ্রেণী:ভারতের কমিউনিস্ট পার্টি বিষয়শ্রেণী:ভারতীয় সাম্যবাদী বিষয়শ্রেণী:ভারতের কমিউনিস্ট পার্টির রাজনীতিবিদ
রঞ্জিত কাম্বলে ভারতের মহারাষ্ট্র সরকারের জল সরবরাহ ও স্যানিটেশন, খাদ্য ও নাগরিক সরবরাহ, ভোক্তা সুরক্ষা, পর্যটন এবং গণপূর্ত প্রাক্তন প্রতিমন্ত্রী। http://www.maharashtra.gov.in/english/government/MinisterEng.pdf তিনি ভারতীয় জাতীয় কংগ্রেস পার্টির নেতা। তিনি প্রভা রাউ -এর ভাগ্নে।   রাজনৈতিক পেশা  তিনি অক্টোবর ২০১৪ সালে ওয়ার্ধা জেলার দেওলি- পুলগাঁও থেকে মহারাষ্ট্র বিধানসভার সদস্য নির্বাচিত হন http://eci.nic.in/eci_main/electionanalysis/AE/S13/partycomp128.htm ২০০৪-০৯,http://eci.nic.in/eci_main/StatisticalReports/SE_2004/StatisticalReports_MH_2004.pdf এবং ২০০৯-১৪ সাল পর্যন্ত দেওলি-পুলগাঁওয়ের বিধায়ক ছিলেন।    পদে অধিষ্ঠিত  ২০১৩ সালে তিনি ভান্ডারা জেলার অভিভাবক মন্ত্রী নিযুক্ত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্র বিধানসভার সদস্য বিষয়শ্রেণী:মহারাষ্ট্র বিধানসভার সদস্য ১৯৯৯-২০০৪ বিষয়শ্রেণী:মহারাষ্ট্র বিধানসভার সদস্য ২০০৪-২০০৯ বিষয়শ্রেণী:মহারাষ্ট্র বিধানসভার সদস্য ২০০৯-২০১৪ বিষয়শ্রেণী:মহারাষ্ট্র বিধানসভার সদস্য ২০১৯-২০২৪ বিষয়শ্রেণী:ওয়ার্ধা জেলার ব্যক্তি বিষয়শ্রেণী:মারাঠি রাজনীতিবিদ
The Template:Spellnum spells the number in parameter 1 as the equivalent words in English. It shows how to say a specific number, such as: 2,024 – "two thousand twenty-four". The largest number supported is over 20 trillion (20E12), with up to 5 decimal digits: 20,999,999,999,999.12345. However, commas are not allowed.  Usage:  {{spellnum|345}}→ three hundred forty-five  {{spellnum|345|sp=en}} → three hundred and forty-five   (has "and")  {{spellnum|0.64}}   → zero point six four  {{spellnum|12.015|case=u}} → Twelve point zero one five  {{spellnum|946000121}} →   {{spellnum|33+1/2}}     →   {{spellnum|2450|adj=on}}   →   {{spellnum|876000200000}}   →   {{spellnum|876E9}}   →   {{spellnum|5E9}}   →   {{spellnum|1.32E13}}   →  Optional parameters are:  case=U (or: case=L) - show as upper-case capital or lower-case.  sp=en (or: sp=us)   - show British variant spellings with "and".  adj=on   - show adjective form, with hyphens between words.   See also  টেমপ্লেট:Convert/spell - to spell numbers in a conversion of units বিষয়শ্রেণী:সংখ্যাসূচক রূপান্তর টেমপ্লেট বিষয়শ্রেণী:ফরম্যাটিং ও ফাংশন উইকিপিডিয়া টেমপ্লেট বিষয়শ্রেণী:সংক্ষিপ্ত বিস্তার গভীরতার সাথে টেমপ্লেট Spellnum
তুর্কি নারীবাদ আন্দোলন হল একটি নারীবাদী সংগঠন যা একটি বই পড়ার সংঘ হিসেবে গঠিত হয়, জা পরবর্তীতে ইস্তাম্বুল কনভেনশন থেকে তুরস্কের প্রত্যাহারের পর একটি আন্দোলনে পরিণত হয়। ১৯৮০ সালের দিকে সামরিক বিদ্রোহের সময় এই আন্দোলন জোরদার হয়ে উঠে।  পুরুষ এবং নারী মধ্যে সমতা নিশ্চিত করতে আন্দোলনের অন্যতম প্রতিষ্ঠাতা সদস্য হিলাল গুল বলেছিলেন যে আন্দোলনের লক্ষ্য হল "প্রতিটি ক্ষেত্রে  এবং কোনো রাজনৈতিক বিষয়ের প্রসার ছাড়াই এটিকে বাস্তবে পরিণত করা।" আরেক প্রতিষ্ঠাতা সদস্য এলিফ কোলপানায়ে তুরান বলেছেন যে অন্যান্য আন্দোলনের থেকে এই আন্দোলনের পার্থক্য হল "আপনি তুরস্কের ফেমিসাইডস এর পক্ষে হাঁটছেন, সাকাইন ক্যানসিজের জন্য স্লোগান দিচ্ছেন। আমরা একটি নতুন পথ তৈরি করতে চেয়েছিলাম কারণ আমরা এতে বিরক্ত হয়ে গেছি।"   সমালোচনা   তুর্কি নারীবাদ আন্দোলন ঘোষণা করে যে তারা তাদের আন্দোলন প্রতিষ্ঠা করার পর থেকে অনেক প্রতিক্রিয়া পেয়েছে। এইচডিপি পার্লামেন্ট সদস্য ফিলিজ কেরেস্তেসিওগ্লু দ্বারা তারা সমালোচিত হয়েছেন কারণ তিনি নির্দেশ করেছে যে "নারীবাদ চেষ্টা করছে তুরস্কের সন্ত্রাসের সাথে যুক্ত হতে।"   তথ্যসূত্র   বিষয়শ্রেণী:তুরস্কে নারীবাদ বিষয়শ্রেণী:তুরস্কের নারীবাদী সংগঠন
ক্রান্তীয় ঘূর্ণিঝড় ভামেই (টাইফুন ঘূর্ণিঝড় ভামেই নামেও পরিচিত) ছিল একটি প্রশান্ত মহাসাগরীয় গ্রীষ্মমণ্ডলীয় ঘূর্ণিঝড় যেটি বিষুবরেখা থেকে   দূরত্বে গঠিত হয়; ঘূর্ণিঝড়ের নথিভুক্ত ইতিহাসে অন্য যেকোনও গ্রীষ্মমণ্ডলীয় ঘূর্ণিঝড়ের তুলনায় এটিই বিষুবরেখার সবচেয়ে কাছে অবস্থিত ছিল। ভামেই ছিল ২০০১ সালের প্রশান্ত মহাসাগরীয় টাইফুন ঘূর্ণিঝড় মৌসুমের সর্বশেষ ঘূর্ণিঝড়। এটি ২০০১ সালের ২৬শে ডিসেম্বর ১.৪° উত্তর অক্ষাংশে দক্ষিণ চীন সমুদ্রে বিকাশ লাভ করেছিল। এরপর এটি দ্রুত শক্তি অর্জন করে  মালয়েশীয় উপদ্বীপের দক্ষিণ-পূর্ব প্রান্তবিন্দুতে এটির ভূপতন ঘটে। ২৮শে ডিসেম্বর তারিখে ভামেইয়ের দ্রুত শক্তিহ্রাস ঘটে ও এর অবশিষ্টগুলি সুমাত্রা দ্বীপের উপরে বিরাজ করা শুরু করে। অবশিষ্টগুলি উত্তর ভারত মহাসাগরে পুনরায় সংগঠিত হয়। পরবর্তীতে ঝড়টি আবারও তীব্র বায়ুবৈষম্যের মুখোমুখি হয়। শেষ পর্যন্ত ২০০২ সালের ১লা জানুয়ারি এটি শেষ হয়ে যায়।  যদিও ভামেইকে আনুষ্ঠানিকভাবে একটি গ্রীষ্মমণ্ডলীয় ঘূর্ণিঝড় হিসাবে মনোনীত করা হয়েছিল, তবুও এর তীব্রতা বিতর্কিত। কিছু সংস্থা এটিকে টাইফুন ঘূর্ণিঝড় হিসাবে শ্রেণীবদ্ধ করে, কেননা এটিতে অব্যাহতভাবে  বেগে বায়ু প্রবাহিত হচ্ছিল এবং এটিতে একটি চোখের আবির্ভাব ঘটেছিল। ঝড়টি মালয়েশিয়া উপদ্বীপের পূর্বভাগে বন্যা এবং ভূমিধসের সৃষ্টি করে, যার ফলে প্রায় ৩৬ লক্ষ মার্কিন ডলার সমপরিমাণ ক্ষয়ক্ষতি হয় এবং পাঁচজন ব্যক্তির মৃত্যু হয়।   তথ্যসূত্র   বিষয়শ্রেণী:২০০১ উত্তর ভারত মহাসাগর ঘূর্ণিঝড় মৌসুম বিষয়শ্রেণী:ইন্দোনেশিয়াতে গ্রীষ্মমণ্ডলীয় ঘূর্ণিঝড় বিষয়শ্রেণী:মালয়েশিয়াতে গ্রীষ্মমণ্ডলীয় ঘূর্ণিঝড় বিষয়শ্রেণী:পশ্চিম প্রশান্ত মহাসাগরীয় ঘূর্ণিঝড় বিষয়শ্রেণী:২০০১-এর গ্রীষ্মমণ্ডলীয় ঘূর্ণিঝড় বিষয়শ্রেণী:২০০১ প্রশান্ত মহাসাগরীয় টাইফুন ঘূর্ণিঝড় মৌসুম বিষয়শ্রেণী:তালিকা থেকে বর্জিত প্রশান্ত মহাসাগরীয় ঘূর্ণিঝড়ের নাম
বিয়া রোজ মন্টারদে সান্তিয়াগো (জন্ম ফেব্রুয়ারী ১৭, ১৯৯০)  একজন ফিলিপিনো-কানাডীয় অভিনেত্রী, মডেল এবং সৌন্দর্যের রানী, যিনি ১৭ ডিসেম্বর, ২০১৩-এ মিস ইন্টারন্যাশনাল ২০১৩ -এর মুকুট পেয়েছিলেন।  বিনিবিনিং পিলিপিনাসে তার জয়ের আগে, তিনি একজন মুতিয়া এনজি পিলিপিনাস ২০১১ খেতাবধারী ছিলেন, যিনি কানাডায় ফিলিপিনো সম্প্রদায়ের প্রতিনিধিত্ব করেছিলেন।  বিনিবিনিং পিলিপিনাস ২০১৩ এ যোগদানের আগে তিনি এলিট মডেল ম্যানেজমেন্টের একজন ফ্যাশন মডেল ছিলেন।   তথ্যসূত্র    বহিঃসংযোগ    অফিসিয়াল বিবি। পিলিপিনাস ওয়েবসাইট বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ফিলিপিনো অভিনেত্রী বিষয়শ্রেণী:১৯৯০-এ জন্ম বিষয়শ্রেণী:কানাডায় ফিলিপিনো অভিবাসী বিষয়শ্রেণী:ফিলিপিনো টেলিভিশন অভিনেত্রী বিষয়শ্রেণী:ফিলিপিনো চলচ্চিত্র অভিনেত্রী বিষয়শ্রেণী:মিস ইন্টারন্যাশনাল ২০১৩-এর প্রতিনিধি
ভিয়েনা আন্তর্জাতিক বিমানবন্দর (, ; ) হ'ল অস্ট্রিয়ার রাজধানী শহর ভিয়েনার আন্তর্জাতিক বিমানবন্দর। শোয়েচটে অবস্থিত এই বিমানবন্দরটি  ভিয়েনা শহরের  কেন্দ্রস্থল থেকে ১৮ কিমি (১১ মাইল) দক্ষিণ-পূর্বে এবং ব্রাটিস্লাভা থেকে ৫৭ কিলোমিটার (৩৫ মাইল) পশ্চিমে অবস্থিত। এটি দেশের বৃহত্তম বিমানবন্দর এবং অস্ট্রিয়ান এয়ারলাইন্স এবং ইউরোভিংস ইউরোপের ঘাঁটি হিসাবে পরিচিত। পাশাপাশি স্বল্প ব্যয়ের বাহক ইজি ইউরোপ, লাউডা, স্তর এবং উইজ এয়ারের একটি কেন্দ্র হিসাবে কাজ করে। বিমানবন্দরটি এয়ারবাস এ৩৮০ পর্যন্ত প্রশস্ত দেহের বিমানগুলি পরিচালনা করতে সক্ষম। এই বিমানবন্দর থেকে ইউরোপীয় গন্তব্যের ঘন নেটওয়ার্কের পাশাপাশি এশিয়া, উত্তর আমেরিকা এবং আফ্রিকা পর্যন্ত দীর্ঘ দূরত্বের উড়ানের ব্যবস্থা রয়েছে। ২০১৮ সালে, বিমানবন্দরটি ২৭ মিলিয়ন যাত্রী পরিচালনা করেছে, যা ২০১৭ সালের তুলনায় ১০.৮% বেশি।  ইতিহাস   প্রারম্ভিক বছরগুলি  তথ্যসূত্র  বহিঃসংযোগ  বিষয়শ্রেণী:ভিয়েনার পরিবহন ব্যবস্থা
লালবাগ দুর্গ জাদুঘর বা লালবাগ জাদুঘর বাংলাদেশের রাজধানী ঢাকার অন্যতম ঐতিহাসিক নিদর্শন লালবাগ দুর্গ কমপ্লেক্সে অবস্থিত একটি প্রত্নতাত্ত্বিক জাদুঘর। এটি মুঘল স্থাপত্য ও ইতিহাস সংরক্ষণের একটি গুরুত্বপূর্ণ কেন্দ্র। দুর্গের অভ্যন্তরে স্থাপিত এই প্রত্নতাত্ত্বিক জাদুঘরে মুঘল আমলের বিভিন্ন নিদর্শন, অস্ত্র, পোশাক, মুদ্রা, শিল্পকর্ম ও ভাস্কর্য প্রদর্শিত হয়। এখানে স্থাপত্য কাঠামোর মধ্যে পরিবিবির সমাধি, মসজিদ ও শায়েস্তা খাঁর দরবার হল উল্লেখযোগ্য। বর্তমান জাদুঘরটি শায়েস্তা খাঁর বাসভবন ও দরবার হলকে পুনঃব্যবহার করে গঠিত হয়েছে।  জাদুঘরে মুঘল আমলের হাতে আঁকা চিত্রকর্ম, বিভিন্ন যুদ্ধাস্ত্র, পোশাক, মুদ্রা ও ব্যবহৃত সামগ্রী সংরক্ষিত রয়েছে, যা সে সময়ের সামাজিক, রাজনৈতিক ও সাংস্কৃতিক প্রেক্ষাপট তুলে ধরে। প্রদর্শনীর মধ্যে শায়েস্তা খাঁর ব্যবহৃত কিছু ব্যক্তিগত দ্রব্যও অন্তর্ভুক্ত।   অবস্থান ও স্থাপত্য  জাদুঘরটি লালবাগ দুর্গের দেওয়ান-ই-আম ও হাম্মামখানা ভবনে অবস্থিত। ১৭ শতকে মুঘল সুবেদার শায়েস্তা খাঁর বাসভবন হিসেবে নির্মিত এই ভবনের নিচতলার তিনটি কক্ষ নিয়ে জাদুঘর গঠিত হয়েছে। এর সঙ্গে সংযুক্ত রয়েছে মুঘল আমলের রাজকীয় স্নানাগার।   ইতিহাস  লালবাগ দুর্গের প্রাথমিক নাম ছিল কেল্লা আওরঙ্গবাদ। মুঘল সম্রাট আওরঙ্গজেবের পুত্র আজম শাহ ১৬৭৮ সালে ঢাকার সুবেদার নিযুক্ত হয়ে দুর্গ নির্মাণের সূচনা করেন। পরের বছর মারাঠা বিদ্রোহ দমনের আদেশ পেয়ে তিনি দিল্লিতে প্রত্যাহার হলে কাজ বন্ধ হয়ে যায়।  ১৬৮০ সালে শায়েস্তা খাঁ ঢাকায় সুবেদারের দায়িত্ব নিয়ে এ নির্মাণ কার্যক্রম আবার চালু করেন। কিন্তু তার কন্যা পরী বিবির অকালমৃত্যুর পর দুর্গটিকে অমঙ্গলজনক মনে করে ১৬৮৪ সালে নির্মাণ কার্যক্রম বন্ধ করে দেন।  ১৬৮৮ সালে অবসরে গেলে শায়েস্তা খাঁ দুর্গটি তার উত্তরাধিকারীদের দান করেন এবং এরপর থেকে এর গুরুত্ব হ্রাস পেতে থাকে। ঢাকা কমিটি নামক একটি সংস্থা ১৮৪৪ সালে দুর্গের উন্নয়ন কার্যক্রম শুরু করে এবং তখন থেকে এটি লালবাগ দুর্গ নামে পরিচিতি পায়। ১৯১০ সালে এটি বাংলাদেশ প্রত্নতত্ত্ব অধিদপ্তরের আওতায় আসে এবং ১৯৮০-এর দশকে একটি সংস্কার শেষে দর্শনার্থীদের উদ্দেশ্যে উন্মুক্ত করা হয়।   প্রদর্শনী ও সংগ্রহ  জাদুঘরে মুঘল আমলের বিভিন্ন দুর্লভ নিদর্শন সংরক্ষিত রয়েছে। এর মধ্যে অন্যতম ১৮শ শতকের যুদ্ধসজ্জিত পুতুল সৈনিক, যাদের পরনে লাল আংরাখা, পায়ে নাগরা এবং হাতে ঢাল ও তরবারি রয়েছে। প্রদর্শনীতে লোহার জালের বর্ম, হাতির দাঁতের বাঁটযুক্ত ছোরা এবং 'গুপ্তি' নামক একটি অস্ত্র প্রদর্শিত হয়। এছাড়াও রয়েছে তীর-ধনুক, বর্শা-বল্লম, হাত-কুঠার, তরবারি, গোক্ষুর, ঢাল, উরস্ত্রাণ, ছোরা ও অন্যান্য ক্ষুদ্রাস্ত্র।  একটি চিত্রকর্মে ১৮৪০ সালের লালবাগ দুর্গ ও তার পাশ দিয়ে প্রবাহিত বুড়িগঙ্গা নদীর দৃশ্য দেখা যায়। প্রদর্শনীতে বাহাদুর শাহ জাফর, আজম শাহ ও শায়েস্তা খাঁর প্রতিকৃতি। চীনামাটির পাত্র, ধাতব সুরাহি, বক্ষবর্ম, শিরস্ত্রাণ এবং টাইলস-সজ্জিত মুঘল হাম্মামের অংশবিশেষ এখানে সংরক্ষিত। এছাড়া ১৭শ শতকের হাতে লেখা কোরআন শরিফ ও তাফসির গ্রন্থ, যেখানে সোনালি ও নীল কালি ব্যবহার করে সূক্ষ্ম কারুকাজ করা হয়েছে। পারস্য থেকে আনা বিষপরীক্ষার পাত্রগুলিও উল্লেখযোগ্য, যেগুলোতে বিষক্রিয়া শনাক্ত করা যেত রঙ পরিবর্তনের মাধ্যমে।   আরও দেখুন   শায়েস্তা খাঁ  লালবাগ কেল্লা  পরিবিবির সমাধি  তথ্যসূত্র  উৎস  বহিঃসংযোগ  বিষয়শ্রেণী:বাংলাদেশের প্রত্নতাত্ত্বিক জাদুঘর বিষয়শ্রেণী:ঢাকা বিভাগের জাদুঘর বিষয়শ্রেণী:ঢাকা জেলার দর্শনীয় স্থান বিষয়শ্রেণী:লালবাগ কেল্লা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: প্রস্তাবনা প্রত্যাহার। সম্প্রতি বন্ধ হওয়া পূর্বের অপসারণ প্রস্তাবনা অনুযায়ী। —শাকিল (আলাপ · অবদান) ১৫:২২, ১৬ মে ২০২৪ (ইউটিসি) প্রাগপুর মাধ্যমিক বিদ্যালয়  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () প্রাথমিক বিদ্যালয়গুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। —শাকিল (আলাপ · অবদান) ১৫:০৯, ১৬ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।